Ανάβυσσος Αττικής

Ανάβυσσος ονομάζεται περιοχή και οικισμός της νοτιοανατολικής Αττικής στον Δήμο Σαρωνικού, που βρίσκεται σε μικρή απόσταση από τη θάλασσα. Χαρακτηριστικό της Αναβύσσου είναι η έκταση στην οποία υπήρχαν αλυκές. Η περιοχή κατοικήθηκε από οικογένεις Ελλήνων από τη Μικρά Ασία το 1922 και σήμερα έχει σημαντική οικιστική ανάπτυξη με μεγάλο αριθμό εξοχικών, αλλά και μόνιμων κατοικιών. Βρίσκεται μεταξύ της Σαρωνίδας (κατεύθυνση προς Πειραιά) και της Παλαιάς Φώκαιας (κατεύθυνση προς Σούνιο).

Ιστορία

Στην περιοχή υπάρχουν ίχνη ανθρώπινης παρουσίας από τα προϊστορικά χρόνια. Στα αρχαία χρόνια ονομαζόταν Ανάφλυστος και υπάρχουν αρκετές αναφορές σε αυτήν.«Λίγα λόγια για την ιστορία της Αναβύσσου» , Θεόδωρος Δαλάκογλου, ομιλία που έγινε στις 18 Αυγούστου 2000, στο αμφιθέατρο της Παλαιάς Φώκαιας στα πλαίσια των εκδηλώσεων Φωκαϊκά 2000, που οργάνωσε η Κοινότητα Παλαιάς Φώκαιας. Μετά τη Μικρασιατική Καταστροφή το 1922, στην περιοχή εγκαταστάθηκαν 114 οικογένειες Ελλήνων Μικρασιατών«Πρόσφυγες στην Ανάβυσσο, ο πρώτος καιρός, οι σχέσεις με τους ντόπιους» , Θεόδωρος Δαλάκογλου, Η΄ Επιστημονική συνάντηση Νοτιοανατολικής Αττικής, Κερατέα, 1997, οι οποίοι εργάστηκαν στις αλυκές και στη γεωργία. Οι αλυκές Αναβύσσου λειτουργούσαν μέχρι το 1969. Η Ανάβυσσος έγινε κοινότητα το 1947Χατζηαλεξάνδρου Πάτροκλος: Η Ιδιαίτερη Πατρίδα Μου, Περί...γραφής, ανακτήθηκε στις 18 Ιουλίου 2009 και δήμος το 2006. Τον Ιούνιο του 2012 έγιναν τα αποκαλυπτήρια του Μικρασιατικού Μνημείου Αναβύσσου, που απεικονίζει τη Μικρασιάτισσα Μάνα με το παιδί της· η πλατεία όπου βρίσκεται μετονομάστηκε σε Πλατεία Μικρασιατών Προσφύγων. Στην Ανάβυσσο βρίσκεται και το Μουσείο Μικρασιατικού Πολιτισμού Μάκης Αγκούτογλου. Από το 2006 μετατράπηκε από Κοινότητα σε Δήμο.Αττικός Παρατηρητής, Μάϊος-Ιούνιος 2006, αριθ. φύλλου 65, ανακτήθηκε στις 12 Ιουλίου 2009 Με τον Καλλικράτη, ανήκει πλέον διοικητικά στο Δήμο Σαρωνικού Αττικής.

Πληθυσμός
+Μόνιμος https://www.eetaa.gr/metaboles/apografes/apografi_2011_monimos.pdfhttps://www.eetaa.gr/metaboles/apografes/apografi_2001_monimos.pdfhttps://www.eetaa.gr/metaboles/apografes/apografi_1991_monimos.pdfΈτοςΠληθυσμός19913.31520016.72120116.20220216.180
+Πραγματικός (de facto) ΠΛ 2:838ΠΛΜ 8:154https://www.statistics.gr/2011-census-pop-housΈτοςΠληθυσμός196196019711.41319812.38319914.10820017.18920116.278

Η παραλία της Αναβύσσου
Η παραλία της Αναβύσσου, μπροστά από τις αλυκές, είναι ιδιαίτερα δημοφιλής για όσους κάνουν σέρφινγκ.

 Στη ζωή των Μικρασιατών προσφύγων στην Ανάβυσσο βασίζεται το μυθιστόρημα του Ηλία Βενέζη Γαλήνη (1937).
Κλίμα
Σύμφωνα με τα στοιχεία του μετεωρολογικού σταθμού του Εθνικού Αστεροσκοπείου Αθηνών και του Ελληνικού Κέντρου Θαλάσσιων Ερευνών η Ανάβυσσος παρουσιάζει θερμό ημίξηρο κλίμα με ήπιους χειμώνες, θερμά καλοκαίρια και την χαμηλότερη βροχόπτωση στην ηπειρωτική Ελλάδα με γύρω στα 295 χιλιοστά ετησίως.

 Αθλητισμός 

 Σαρωνικός Αναβύσσου 
Ο Αθλητικός Όμιλος Αναβύσσου «ο Σαρωνικός», με επίσημο έτος ίδρυσης το 1971, είναι αθλητικός σύλλογος που δραστηριοποιείται στο άθλημα του ποδοσφαίρου.

Εκπροσωπεί την Ανάβυσσο στο τοπικό ποδόσφαιρο. Αναγνωρίστηκε από την ΕΠΟ το 1972 και από τη σεζόν 1972-73 αγωνίζεται συνεχώς στα επίσημα τοπικά πρωταθλήματα, αρχικά της Ε.Π.Σ. Αθηνών. Υπήρξε ιδρυτικό μέλος της Ε.Π.Σ. Ανατολικής Αττικής, στα πρωταθλήματα της οποίας αγωνίζοταν από τη σεζόν 2003-04, έως και τη σεζόν 2024-25, κατά την οποία εξασφάλισε την άνοδο στην Γ' Εθνική.Φιέστα για την ιστορική άνοδο στη Γ’ Εθνική ο Σαρωνικός Αναβύσσου!, mikriliga.com

Τη σεζόν 2023-24 κατέκτησε για πρώτη φορά το Κύπελλο Ε.Π.Σ. Ανατολικής Αττικής στην πρώτη του παρουσία σε τελικό, νικώντας με 2-0 τη Μαρκό Μαρκοπούλου.Κυπελλούχος ο Σαρωνικός Αναβύσσου, 2-0 τη Μαρκό στον τελικό!, soccerlive.gr

Εξωτερικοί σύνδεσμοι
 Δήμος Σαρωνικού

Παραπομπές

Πηγές
Εγκυκλοπαίδεια Πάπυρος Larousse Britannica, 1981, 2006 (ΠΛΜ)
Εγκυκλοπαίδεια Πάπυρος Λαρούς, 1963 (ΠΛ)  
https://www.kathimerini.gr/society/562209442/elstat-ta-apotelesmata-tis-apografis-toy-nomimoy-plithysmoy-stin-ellada/  

Κατηγορία:Κωμοπόλεις της Αττικής
Κατηγορία:Δήμος Σαρωνικού